Hallo en welkom aan alle voornemende pienkes en huidige Magrietjies!
'n Hartlike welkom aan ons nuwe Spikkels van 2013. Dit is 'n voorreg om julle in ons Pienk Paleis te ontvang! Vir enige inligting oor Welkomweek (Fakulteitsprogramme en Koshuisprogram), gaan asb na die Eerstejaarsinligtingsbladsy (links op jou skerm). Op hierdie bladsy sal jy 'n opskrif in ROOI skrif sien (onderaan die hoofbladsy) waaronder al die nodige dokumente is wat jy kan aflaai. As die nuutverkose HK vir die jaar 2013 het ons verneem om dinge ‘n klein bietjie anders aan te pak. Ons het die termyn afgeskop deur ses waardes te identifiseer wat die fondasie sal vorm van die studentelewe wat ons bied. Hierdie waardes sal dan ook ons besluitneming op alle gebiede beinvloed. Ons streef daarna om hierdie waardes toe te pas in die koshuis en ook in die wêreld daar buite wanneer ons die koshuis verlaat. Hierdie waardes is as volg:
- Strewe daarna om die beste "jy" moontlik te kan wees
- Wedersydse respek
Ons droom vir volgende jaar is om risikos te vat in elke aspek van studentelewe ten einde te verseker dat positiewe verandering plaasvind. Ons doelwit is om ’n ruimte te skep waarin die dames geinspireer word om te groei, te leer en te ontwikkel. Ons wil ons dames aanspoor om hulself te ontdek en om te verseker dat hulle oor die nodige vaardighede beskik om die wêreld daar buite met selfvertroue aan te pak.
Magrietjie is "huis" vir ongeveer 330 susters, en ons sien elke jaar uit daarna om ‘n klomp nuwe gesiggies te verwelkom.
Baie dankie dat julle tyd afstaan om ons webtuiste te besoek. Kyk gerus na die ander beskikbare skakels en beleef ‘n klein stukkie van ons wêreld.